మెట్ఫార్మిన్

మెట్ఫార్మిన్, అనేది మధుమేహం వ్యాధిగ్రస్తులకు ఉపయోగించే ఔషధము. దీనిని గ్లుకోఫేజ్ వాణిజ్య పేరు క్రింద విక్రయించుతారు. ఇది టైప్ 2 మధుమేహం  చికిత్సకు ముఖ్యంగా అధిక బరువు ఉన్నవారిలో, మొదటగా సిఫారసు చేసే  ఔషధం. ఇది పాలిసిస్టిక్ ఓవరీ సిండ్రోమ్ చికిత్సలో కూడా ఉపయోగించుతారు. దీనికి,  బరువు పెరుగుటతో సంబంధం లేదు. దీనిని  నోటి ద్వారా తీసుకుంటారు.  ప్రభావం 4 నుండి 8 గంటల సగటు వ్యవధిలొ ఉంటుంది. మెట్‌ఫార్మిన్ మరియు ఫెన్‌ఫార్మిన్ మధుమేహం చికిత్సలో ప్రధానమైన మందులు. అయినప్పటికీ, వీటిని వాడే ముందు డాక్టర్ సలహా తీసుకోవడం చాలా ముఖ్యం.

రోగులు మెట్ఫార్మిన్ ఔషధాన్ని సాధారణంగా బాగా తట్టుకోగలరు. సాధారణ దుష్ప్రభావాలలో అతిసారం, వికారం,  కడుపు నొప్పి ఉంటాయి. దీని వలన రక్తంలో చక్కెర తగ్గిపోయే ప్రమాదాన్ని ఎక్కువ ఉండదు. మందులను అతిగా పెద్ద మోతాదులో ఉపయోగించినా లేదా తీవ్రమైన మూత్రపిండాల సమస్యలు ఉన్న వ్యక్తులలోను  ఈ ఔషధాన్ని సిఫారసు చేస్తే  రక్తంలో  అధిక లాక్టిక్ ఆమ్లం స్థాయిలు ఏర్పడి, ఆందోళన కలిగిస్తుంది.  కాలేయ వ్యాధి ఉన్న వారికి కూడా దీనిని సిఫారసు చేయరు. గర్భధారణ సమయంలో ఏర్పడే మధుమేహానికి ఈ  ఔషధ వినియోగం వల్ల స్పష్టమైన హాని లేనప్పటికీ, సాధారణంగా  ఇన్సులిన్ కు ప్రాధాన్యత ఇస్తారు. మెట్ఫార్మిన్ ఒక బిగువనైడ్ యాంటీహైపర్ గ్లైసిమిక్ ఏజెంట్ (మందు).  కాలేయం ద్వారా గ్లూకోజ్ ఉత్పత్తి తగ్గించి,  శరీర కణజాలాల ఇన్సులిన్ సున్నితత్వాన్ని పెంచుతుంది.

1922లో మెట్ఫార్మిన్  ను కనుగొన్నారు. ఫ్రెంచ్ వైద్యుడు జీన్ స్టెర్న్ 1950లలో మానవులపై దీని ప్రభావం గురించి అధ్యయనం ప్రారంభించాడు.  ఈ మెట్ఫార్మిన్  మధుమేహం కోసం అత్యంత విస్తృతంగా ఉపయోగించే ఔషధం. ఇది సాధారణ ఔషధంగా అందుబాటులో ఉంది. 1957 లో ఫ్రాన్స్ లో,  1995 లో యునైటెడ్ స్టేట్స్ లో  దీనిని ఔషధంగా ప్రవేశపెట్టారు. దీనిని  ప్రపంచ ఆరోగ్య సంస్థ  అత్యవసర ఔషధాల జాబితాలో చేర్చారు.  అభివృద్ధి చెందిన దేశాల్లో 2014 నాటికి దీని ధర నెలకు US $0.20 ఇంకా  $6 మధ్య ఉంది. యునైటెడ్ స్టేట్స్ లో ఇది నెలకు 5 నుండి 25 USD వరకు ఖర్చు అవుతుంది. UKలో, ఒక ప్రామాణిక 500 mg టాబ్లెట్ ధర సుమారు £13.  2017 నాటికి యునైటెడ్ స్టేట్స్ లో దీనికి 78 మిలియన్లకు పైగా ప్రిస్క్రిప్షన్లు లభించాయి . ఇది వైద్యులు సాధారణంగా సూచించే నాల్గవ ఔషధం.

మెట్‌ఫార్మిన్ మరియు ఫెన్‌ఫార్మిన్ అనే మందులు, తరచుగా మార్కెట్లో గ్లైసీ ఫేజ్ వంటి బ్రాండ్ పేర్లతో లభిస్తాయి. ఈ మందులు దాదాపు 50 సంవత్సరాలుగా మధుమేహం చికిత్సలో విస్తృతంగా ఉపయోగించబడుతున్నాయి. వీటి ప్రధాన పని శరీర కణాలలో గ్లూకోజ్ (చక్కెర) వినియోగాన్ని పెంచడం, ఫలితంగా రక్తంలో గ్లూకోజ్ స్థాయిలను తగ్గించడం.

చరిత్ర: ప్రారంభంలో ఈ మందులను కటిక చేదుగా ఉండే 'ఫ్రెంచ్ లేలాక్' అనే పువ్వు నుండి తయారు చేసేవారు.

ప్రయోజనాలు:

రక్తంలో గ్లూకోజ్ నియంత్రణ: ఈ మందులు రక్తంలో గ్లూకోజ్ స్థాయిలు ఎక్కువగా ఉన్నప్పుడు వాటిని తగ్గించడంలో సహాయపడతాయి.మధుమేహం వచ్చి పదేళ్లు దాటిన తర్వాత కూడా అలాగే ఈ మందులను వాడటం సరైనది కాదు. సన్నగా ఉన్నవారు ఈ మందులను వాడకూడదు. లావుగా ఉన్నవారికి ఇవి మంచివి.
హైపోగ్లైసీమియా ప్రమాదం తక్కువ: ఈ మందుల వల్ల రక్తంలో చక్కెర స్థాయిలు అకస్మాత్తుగా చాలా తగ్గిపోయే ప్రమాదం (హైపోగ్లైసీమియా) తక్కువ.
నిత్య జీవనశైలికి అనుకూలం: నియమ నిబంధనలు లేకుండా తినే మధుమేహ రోగులకు ఇవి బాగా ఉపయోగపడతాయి.
గుండె ఆరోగ్యం: 14 సంవత్సరాల పాటు ఈ మందులను ఉపయోగించిన మధుమేహ రోగులలో గుండె జబ్బుల ప్రమాదం తక్కువగా ఉందని అధ్యయనాలు సూచిస్తున్నాయి.
బరువు తగ్గింపు: ఈ మందులు బరువు తగ్గించడంలో కూడా సహాయపడతాయి

 మూలాలు 
Category:Translated from MDWiki
వర్గం:ఔషధాలు
వర్గం:మందులు